Държавен вестник, бр. 52, 2011 г., стр. 33

БРОЙ  52	
Д Ъ Р Ж А В Е Н  В Е С Т Н И К 	
СТР.  33  
3. вертикален път – от майката на детето, 
често вътреутробно, или в резултат на случаен 
пренос на телесни течности по време на пери­
наталния период;
4. векторно предаване – непряко предаване 
посредством заразени комари, кърлежи, летящи и 
други насекоми, които предават заболяването на 
човек посредством ухапване и/или размачкване;
5. чрез храна или вода – консумиране на 
потенциално заразена храна или вода.
Класификация на случаите
Случаите се класифицират като „възможен“, 
„вероятен“ и „потвърден“. Инкубационните пери­
оди за болестите са посочени в допълнителната 
информация с оглед улесняване на оценяването 
на епидемичната връзка.
Възможен случай
Това е случай, класифициран като възможен 
за целите на съобщаването. Обикновено е слу­
чай, при който са налице клиничните критерии, 
описани в дефиницията на случаите, но за който 
няма епидемиологични или лабораторни доказа­
телства за въпросното заболяване. Определението 
за възможен случай е с висока чувствителност и 
ниска специфичност. То позволява откриване на 
повечето случаи, но в тази категория ще бъдат 
включени и някои фалшиво положителни случаи.
Вероятен случай
Това е случай, класифициран като вероятен за 
целите на съобщаването. Обикновено е случай, 
при който са налице клиничните критерии и 
епидемична връзка съгласно описаното в дефи­
ницията на случаите. Лабораторни тестове за 
вероятни случаи са определени само за някои 
болести.
Потвърден случай
Това е случай, класифициран като потвърден 
за целите на съобщаването. Потвърдените слу­
чаи са лабораторно потвърдени, като при тях 
клиничните критерии, описани в дефиницията 
на случаите, могат да бъдат или да не бъдат 
налице. Определението за потвърден случай е 
с голяма специфичност и с по-ниска чувстви­
телност; следователно повечето от събраните 
случаи ще бъдат истински, въпреки че някои 
ще бъдат пропуснати.
Клиничните критерии за някои заболявания 
не отчитат факта, че много остри случаи са 
асимптоматични (напр. хепатит А, B и C, кам­
пилобактериоза, салмонелоза), въпреки че от 
друга страна тези случаи могат да бъдат важни 
от гледна точка на общественото здравеопазване 
на национално ниво.
Потвърдените случаи попадат в една от трите 
изброени по-долу подкатегории. Тези подкате­
гории се създават при анализа на данните на 
базата на променливите, събирани с информа­
цията за случаите.
Лабораторно потвърден случай с клинични 
критерии
Случаят отговаря на лабораторните критерии 
за потвърждаване на случая и на клиничните 
критерии, включени в дефиницията на случаите.
Лабораторно потвърден случай с неизвестни 
клинични критерии
Случаят отговаря на лабораторните критерии 
за потвърждаване на случая, но няма налич­
на информация по отношение на клиничните 
критерии (напр. съобщаване на случая само от 
лаборатория).
Лабораторно потвърден случай без клинични 
критерии
Случаят отговаря на лабораторните критерии 
за потвърждаване на случая, но не отговаря на 
клиничните критерии, включени в дефиницията 
на случаите, или е асимптоматичен.“
§ 23. Приложение № 3 към чл. 3, ал. 3 „Де­
финиции за възможен, вероятен и потвърден 
случай на заразните болести, които подлежат 
на задължителна регистрация, съобщаване и 
отчет“ се изменя, както следва:
„Приложение № 3
към чл. 3, ал. 3 
ДЕФИНИЦИИ
за възможен, вероятен и потвърден случай на 
заразните болести, които подлежат на задължи­
телна регистрация, съобщаване и отчет
1. АНТРАКС (Bacillus anthracis)
Клинични критерии
Всяко лице с поне една от следните клинич­
ни форми:
Кожна форма на антракс
Поне един от следните два критерия:
– Лезия под формата на папула или везикула
– Тъмна хлътнала коричка, около която има 
оток
Гастроинтестинална форма на антракс
– Треска или фебрилно състояние 
И поне един от следните два критерия:
– Силни коремни болки
– Диария
Дихателна форма на антракс
– Треска или фебрилно състояние 
И поне един от следните два критерия:
– Остра респираторна недостатъчност
– Рентегенографски данни за разширяване 
на медиастинума
Менингит/менингоенцефалит при антракс
– Треска
И поне един от следните три критерия:
– Конвулсии
– Загуба на съзнание
– Признаци на менингит
Септицемия при антракс
Лабораторни критерии
– Изолиране на Bacillus anthracis от клинична 
проба
– Откриване на нуклеинова киселина на 
Bacillus anthracis в клинична проба
Положителни резултати от назални смивове 
без клинични симптоми не са доказателни.
Епидемиологични критерии
Поне една от следните три епидемични връзки:
– Предаване от животно на човек
– Наличие на общ източник
– Експозиция на заразена храна/питейна вода
Класификация на случаите 
Възможен: Неприложимо (НП)